somu9/iisc_mono_hindi_female huggingface dataset:
जब किसी कंपित वस्तु का आयाम अधिक होता है तो इसके द्वारा उत्पन्न ध्वनि प्रबल होती है| जब आयाम छोटा होता है तो उत्पन्न ध्वनि मंद होती है|
किसी बच्चे की ध्वनि की तुलना एक वयस्क से कीजिए| क्या इनमें कुछ अन्तर है? चाहे दोनों ध्वनियाँ समान रूप, से प्रबल हों, फिर भी उनमें कुछ भिन्नता है|
आप प्रतिदिन बच्चों तथा वयस्कों की आवाज़ें सुनते हैं| क्या आप उनकी आवाज़ों में कोई अन्तर पाते हैं ?
हम जानते हैं कि ध्वनि उत्पन्न करने के लिए हमें एक कंपायमान वस्तु की आवश्यकता होती है| क्या हम सभी कंपायमान वस्तुओं की ध्वनियाँ सुन सकते हैं?
तथ्य यह है कि लगभग बीस कंपन प्रति सेकंड से कम आवृत्ति की ध्वनियाँ मानव कान सुन नहीं सकता|
यह कह सकते हैं कि बीस हर्ट्ज़ से कम आवृत्ति की ध्वनियाँ मानव कान द्वारा संसूचित नहीं की जा सकतीं| ऐसी ध्वनियों को अश्रव्य कहते हैं|
अतः मानव कानों के लिए श्रव्य की आवृत्ति का परास लगभग बीस हर्ट्ज़ से बीस हज़ार हर्ट्ज़ तक है|
इसका अर्थ यह है कि हम केवल बीस हर्ट्ज़ – बीस किलो हर्ट्ज़ के बीच की आवृत्ति वाली ध्वनियाँ ही सुन सकते हैं|
हम अपने चारों ओर विभिन्न प्रकार की ध्वनियाँ सुनते हैं क्या ध्वनि सदैव सुखद होती है? क्या ध्वनि कभी-कभी आपको कष्ट पहुँचाती है ?
कुछ ध्वनियाँ आपको सुखद लगती हैं, जबकि कुछ अच्छी नहीं लगतीं| मान लीजिए आपके अड़ोस-पड़ोस में निर्माण कार्य चल रहा है| क्या निर्माण स्थल से आने वाली ध्वनियाँ सुखद प्रतीत होती हैं ?
क्या आपको बसों तथा ट्रकों के हॉर्न की ध्वनियाँ अच्छी लगती हैं| इस प्रकार की अप्रिय ध्वनियों को शोर कहते हैं|
कक्षा में यदि सभी विद्यार्थी एक साथ बोलें तो उत्पन्न होने वाली ध्वनि को क्या कहेंगे?
दूसरी ओर आप वाद्ययंत्रों की ध्वनियों का आनन्द लेते हैं| सुस्वर ध्वनि वह है जो कानों को सुखद लगती है| हारमोनियम द्वारा उत्पन्न ध्वनि सुस्वर ध्वनि कहलाती है|